CELEX: 32016D0628
Language: sk
Date: 2016-04-21 00:00:00
Title: Rozhodnutie Rady (SZBP) 2016/628 z 21. apríla 2016, ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa mení rozhodnutie (SZBP) 2015/2430

22.4.2016   
            
            
               SK
            
            
               Úradný vestník Európskej únie
            
            
               L 106/24
            
         ROZHODNUTIE RADY (SZBP) 2016/628
   z 21. apríla 2016,
   ktorým sa aktualizuje a mení zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa mení rozhodnutie (SZBP) 2015/2430
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 29,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:
   
               (1)
            
            
               Rada 27. decembra 2001 prijala spoločnú pozíciu 2001/931/SZBP (1).
            
         
               (2)
            
            
               Rada 21. decembra 2015 prijala rozhodnutie (SZBP) 2015/2430 (2), ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP (ďalej len „zoznam“).
            
         
               (3)
            
            
               Rada skonštatovala, že už neexistujú dôvody na ponechanie jedného subjektu na zozname.
            
         
               (4)
            
            
               Zoznam by sa mal preto zodpovedajúcim spôsobom aktualizovať,
            
         PRIJALA TOTO ROZHODNUTIE:
   Článok 1
   Príloha k rozhodnutiu (SZBP) 2015/2430 sa mení tak, ako sa uvádza v prílohe k tomuto rozhodnutiu.
   Článok 2
   Toto rozhodnutie nadobúda účinnosť dňom nasledujúcim po jeho uverejnení v Úradnom vestníku Európskej únie.
   
      V Luxemburgu 21. apríla 2016
      
         
            Za Radu
         
         
            predseda
         
         G.A. VAN DER STEUR
      
   
   
      (1)  Spoločná pozícia Rady 2001/931/SZBP z 27. decembra 2001 o uplatňovaní špecifických opatrení na boj s terorizmom (Ú. v. ES L 344, 28.12.2001, s. 93).
   
      (2)  Rozhodnutie Rady (SZBP) 2015/2430 z 21. decembra 2015, ktorým sa aktualizuje zoznam osôb, skupín a subjektov, na ktoré sa vzťahujú články 2, 3 a 4 spoločnej pozície 2001/931/SZBP o uplatňovaní špecifických opatrení na boj s terorizmom, a ktorým sa zrušuje rozhodnutie (SZBP) 2015/1334 (Ú. v. EÚ L 334, 22.12.2015, s. 18).
   
      PRÍLOHA
      Subjekt uvedený nižšie sa vypúšťa zo zoznamu uvedeného v prílohe k rozhodnutiu (SZBP) 2015/2430:
      II.   SKUPINY A SUBJEKTY
      
               
                  12.
               
               
                  „International Sikh Youth Federation“ — „ISYF“ („Medzinárodná federácia sikhskej mládeže“).